In nomine sanctæ et individuæ Trinitatis. Notum sit omnibus, tam futuris quam presentibus, quod Stephanus, Sancti-Stephani thesaurarius, concessit et laudavit, in presentia nostra, Sanctæ-Mariæ Pontiniensi et Hugoni, primo ejusdem loci abbati, et successoribus suis, fratribusque, ibidem sub regulari disciplina degentibus, terram de Roncenniacho et planum et nemus quæ et a thesauro movet et de casamento thesauri est; quicquid de ipsa terra possessores ipsius Pontiniensi æcclesiæ pro amore Dei et animabus suis dederant vel ipsius æcclesiæ fratres adquisierant, vel quolibet modo adquisituri erant. Hoc idem ego Hugo, Autissiodorensis ecclesiæ episcopus, laudo et hujus cartæ testimonio confirmo. Laudant quoque et confirmant fratres nostri canonici Sancti-Stephani: Hilgerius, prepositus; Rogerius, archidiaconus; Gaufridus, decanus; Gaufridus, cantor; Jocelinus, cellerarius; Lambertus, sacrista; Hato, camerarius; Rainaldus, Benedictus, archipresbiteri et alii canonici. Hoc autem factum est in thesauro æcclesiæ Sancti-Stephani, anno ab Incarnatione Domini Mº Cº XXº; Ludovico, Philippi filio, rege, Willegmo juniore, consule; Jona, cancellario.